
FORORD

Patrik var frustrert, sliten, manglet overskudd. Humøret svingte. Den ene dagen er han høyt oppe, for så å slepe seg ut av senga den påfølgende morgenen, fullstendig utmattet etter en natts søvn. Er han syk, hadde vært hos legen, tatt MR-undersøkelse og all slags tenkelige blodprøver.

Han hadde smerter i høyre siden, rett over hoftekammen inn mot magen og tenkte at kanskje leveren har fått nok alkohol igjennom godt over førti år. 

Mor hadde blitt operert for tarmkreft da hun var i slutten av syttiårene. «Kikkhulloperasjon,» sa hun, «ikke noe å bry seg om,» mor var ute igjen etter to dager. Hun hadde også fått operert inn to nye hoftekuler. Alt dette var arvelig hadde han forstått, men han hadde bare så vidt passert seksti år. 

Vondt hadde han i ryggen også, men det var bedre nå. For et par måneder siden var det bare så vidt han kom ut av senga. Ryggen var fullstendig låst, han klarte ikke å rette seg opp. 

«Du er frisk som en fisk,» sa fastlegen hans og tittet over de moteriktige brillene.

«Kanskje du skal ta deg fri et par dager,» fortsatte fastlegen mens han skulte på Patrik Borgens samtidig som han studerte blodprøveresultatene. 

Han hadde jo fri, sa opp jobben sin i Singapore 2016. Etter oppsigelsen hadde han jobbet noen måneder som selvstendig konsulent i et firma hvor han tidligere var ansatt. Da oppdraget var utført valgte han og ikke forlenge kontrakten selv om han fortsatt var ønsket i en rolle videre fremover, det var opp til Patrik Borgens. Han hadde vel egentlig fått nok av konstruksjoner, oppfølging av håndverkere, budsjetter og fremdriftsplaner.

Det hadde vært befriende de få ukene han hadde jobbet som FBI-agent sammen med drapsetterforsker Mabel Makuku, politimester Adewale og hans team. De hadde fått utrettet mye bra i underverdenen i Cape Town og byen Slatina i Romania. Men det var noe han ikke helt forsto. 

Han hadde fått denne merkelige telefonoppringningen hvor stemmen hadde fortalt at Vera var kommet hjem etter å ha besøkt sin bestemor i byen Iguazú i staten Parana i Brasil. Det var det han ikke forsto. 

På det tidspunktet telefonoppringningen kom hadde han vært og fisket i Atlanterhavet på Algarvekysten hvor han hadde kjøpt seg en leilighet noen år tidligere. Meningen var at han som pensjonist skulle tilbringe mange måneder i de kommende årene på Algarvekysten. Beste klimaet i Europa mente han, over tre hundre soldager i året. 

Ettersom årene gikk, ble han mer og mer glad i sol og godvær. I så måte var Algarvekysten perfekt. 

Han visste at Vera ikke var i Brasil, men at hun fortsatt jobbet på hotellet Savoy i byen Slatina i Romania. Så hvorfor denne oppringingen. Det var noe som ikke stemte. 

«Jeg har fri nå,» sa Patrik til legen. Han var mye yngre enn Patrik og hadde dette tredagers skjegget, stusset i riktig lengde og fasong slik at det sto i stil med brillene og det to millimeter lange håret.

«I morgen reiser jeg sørover til Algarvekysten for noen uker,» fortsatte han mens fastlegen nok en gang sjekket blodtrykket hans. 

«Du har litt høyt blodtrykk, det ligger rett i gråsonen, 145/90,» sa legen.

«Mosjonerer du regelmessig?» spurte fastlegen og så Patrik rett inn i øynene. Uten å miste øyekontakten sa Patrik; «De siste ti årene har jeg ikke trent mye, men da jeg var yngre løp jeg distansen ti kilometer, langt ned på trettitallet og halvmaraton under 1.15,» Patrik var stolt av det.

«Ja det var bra, men det er nok lenge side,» sa fastlegen.

«Du veide vel mindre også den gangen,» mente han.

«Var nok femten kilo lettere på den tiden,» måtte Patrik innrømme. «Men jeg er i gang igjen nå, med treningen altså. Målet er å kunne løpe under timen på mila igjen, kanskje ned mot 45 minutter.» 

«Under timen er bra, burde gå greit. Det er viktig å ha målsetninger, noe å strekke seg etter, men det bør være realistiske mål,» sa fastlegen og rullet sammen blod­trykk­småleren. 

«Hva med prostataen da? Må du mye opp om natta?»

«Nei det går fint, men stråletrykket er nok ikke like sterkt som tidligere og noen ganger må jeg opp også, som regel mellom fire og fem om natta. Kommer an på når jeg legger meg og hvor mye jeg har drukket.» 

«Hva drikker du?» spurte fastlegen. Dette begynte å bli litt pinlig, mente Patrik Borgens. 

«Tja, foruten mye vann, blir det vel et par-tre flasker vin i uka, noen ganger mere andre ganger mindre.» 

«Vann!» sa legen, og Patrik så at pupillene til legen vokste i omfang bakom de spreke brillene.

«Vann er bra, men alkoholholdige drikker bør man minimere, men et par glass vin om dagen er greit, men utover det kan det bli komplikasjoner.» Pupillene gransket Patrik Borgens slik at han nesten krympet. 

«Ja det forstår jeg,» sa Patrik. Etter en liten avsluttende koseprat med legen smøg han seg ut fra legekontoret. 

Seinere den samme dagen, litt ut på kvelden, hadde han fått en telefonoppringning fra drapsetterforsker Mabel Makuku i Cape Town. De pratet om Norges turen Mabel og familien hadde planlagt, men Patrik skjønte at det var noe som plaget Mabel. 

Normalt var Mabel Makuku sterk og direkte i talemåten sin, også nå var han presis, men på en måte informerte han Patrik om at noe ikke var helt som det burde. Sansene til Patrik reagerte. Han var intelligent på menneskets undertoner og skjønte at noe var feil. Noen mente at Patrik var utpreget empatisk. 

«Hva er det Mabel?» sa Patrik. 

«De truer med å ta familien min,» sa Mabel, «klippe av fingrene på min fire år gamle datter og voldta kona.» 

«Hvem er de?» spurte Patrik og satte i gang hjernefunksjonen som øyeblikkelig scannet det siste årets hendelser.

«Kan vel nesten være hvem som helst det.»

«Hvor er du nå?» spurte Patrik. 

«Hjemme med familien,» svarte Mabel Makuku. 

«Bli der, ta vare på familien, jeg kommer,» sa Patrik. 

Båten, en Windy Xantos 52 bryter bølgene. Kapteinen presser den 52 fot store farkosten til det ytterste. Den kan dra opp mot 40 knop når det er maksimalt pådrag på Volvo Penta dieselmotoren med 1550 hestekrefter. Båten var visstnok produsert i Norge hadde han blitt fortalt. 

Norge var en gammel sjøfartsnasjon, det viste han og at de drev med oljeutvinning på de fleste hav var han også kjent med. Men der stoppet kunnskapen om Norge. Forresten hadde Norge også skjønne frigjorte blondiner. Det hadde han selv erfart for mange år siden, da han hadde vært yngre og hatt deltidsjobb i et av badehotellene i Rabat, Marokko. På kveldene var han Bartender og mikset drinkene i utendørsbaren på hotellet. Hotel Olympus med tre stjerner.

Hun het Inger ett eller annet, eller var det Ingrid? Hun hadde i hvert fall ikke vært vanskelig å sjekke opp. Med smiger, oppmerksomhet og de rette ordene til rett tid, hadde han lett havnet under sommerkjolen hennes allerede den første kvelden, mens den Norske jentegjengen bodde på hotellet. Det virket som om de norske jentene manglet oppvartning, hadde han tenkt, eller at de ikke ble tilfredsstilt tilstrekkelig hjemme i Norge. 

Tidligere på kvelden, etter mørkets frembrudd da man kunne skjule seg i skyggene, hadde Kapteinen med mannskap forlatt brygga i Asilah. En liten søvnig havneby i Marokko, midt imellom Larache og Tanger. Han kunne så vidt skimte lyset på nattehimmelen i det de hadde passert Tanger. Til da hadde ferden gått fint. Utenfor kysten av Nord-Marokko var det ikke noe problem, men nå da han skulle passere Gibraltarstredet på Atlanterhavsiden måtte han være på vakt. 

Den spanske og portugisiske kystvakten hadde begynt å patruljere kystlinjen fra Gibraltar og vestover helt til Europas vestligste fastlandspunkt, Cabo da Roca i Portugal. Portugisiske Azorerne ligger lengre vest, men dette er en øygruppe. 

Grenseelven Guadiana som skiller Spania og Portugal renner ut midt imellom byen Ayamonte på spansk side og Vila Real de Santo Antonio på portugisisk side, der hvor Algarvekysten starter. 

På det stedet hvor elven renner ut i Atlanterhavet møtes de to nasjoners kystvaktfartøyer, for så å vende om og patruljere samme strekning tilbake igjen. 

Det er etter at det spanske marinefartøyet har passerer den lille havne- og badebyen Cádiz på tilbaketuren mot Gibraltar at Kapteinen på Windy fartøyet kan endre kursen og styre inn mot Huelva i Spania. Der skal han levere sin avtalte last. Denne gangen er det foruten 150 kilo kokain og 100 kilo hasjisj også fire marokkanske jenter som skal i land og videre over grensebroa og inn til Algarve i Portugal. 

Jentene er innelåst på et av de tre doble lugarene ombord, der finnes det også et lite bad eller avlukke, som skiller toalettet fra resten av lugaren med et forheng. De har en kjølebag med mat og drikke beregnet for overfarten. Kapteinen har sin egen ombygde lugar, mens hans to hjelpere benytter den tredje lugaren. 

Under overfarten blir det egentlig ikke så mye søvn. Besetningen følger for det meste med på båttrafikken på radaren. De vet nøyaktig hvor og når det spanske marinefartøyet vil dukke opp på radarskjermen. 

Narkotikaen er bygget inn i skroget og har under tidligere rassiaer ikke blitt oppdaget. Den er gjemt inne i kjølen som er bygget dobbelt i hele båtens lengde. 

Det er mere utfordringer da det er jenter om bord, men etter hvert har oppdragsgiveren fått laget noen kontrakter som viser at jentene har korttidsarbeidsavtaler på Algarvekysten i sommermånedene. Ut over dette vet jentene selvfølgelig at deres familier blir straffet hvis de ikke gjør som de blir bedt om under en eventuell rassia fra kystvakten.

Det tikker inn en ny melding til Kapteinen:

«Dere må straks endre kurs, vestover mot Albufeira i Portugal,» står det med mørkeblå skrift på den lyse skjermen.

Noen barn leker i vannkanten, spruter vann på hverandre og fryder seg i den uskyldige leken. Plutselig stopper de opp. Det er noe stort som flyter frem og tilbake i strandkanten noen meter foran dem, i takt med bølgene. De går nærmere, brått skjønner de hva det er. 

Et livløst kvinnemenneske med langt mørkt hår. Det svarte håret bølger i takt med sjøvannets strømninger.


1966 MOLTEÅRET

Det var en helt normal sommerdag, solen hadde nettopp stått opp og mor var i ferd med å pakke nistekurven. Dette var noe av mødrenes gjøremål på denne tiden av 1900-tallet. Far sjekket bilen, en koksgrå folkevognboble med plass til to voksne og tre barn.

Noen ganger krøp et av barna over bakseteryggen og opp i det lille rommet bakerst i bobla, rett under det buede bakvinduet og rett over den 1,1 liters store bensinmotoren.

Det hadde blitt begynnelsen av august og far hadde observert en del moltekart for noen uker siden da han inspiserte skogen han var bestyrer av.

Familien som eide skogen besto av tre søsken. To damer og en mann, de eide til sammen 90 000 dekar og var kommunens største skogeiere. Far eide også litt skog. Med all utmark beregnet utgjorde det 4000 dekar. 

Far hadde gått på skogskole sammen med to av søsknene rett etter den annen verdenskrig og noen få år etter det igjen i 1952 hadde han blitt tilbudt jobben som skogsbestyrer for alle tre søsknene. Han hadde fått egen skogbestyrerbolig rett i nordenden av den store sjøen og betjente derifra alle tre grunneierens skoger. Det var innredet skogsbestyrerkontor i underetasjen. 

Riktignok var det litt avstand imellom skogene, men der far hadde fått boligen, midt imellom alle furu- og grantrærne var det et lite sentrum med to butikker, en kafe med bakeri i underetasjen, barneskole og første tr­innet­ av ungdomsskolen, to kirker, en av statens skogskoler, en hoppbakke, idrettsplass, sykkelverksted, helsehus, musikkorps, telefonsentral, forsamlingslokale, en sjåførlærerskole og bensinstasjon. Akkurat nok til et lite samfunn. 

En alkoholiker, som alltid kjørte moped med en ryggsekk fylt med langpils var også med i dette begrensede lille samfunnet. Da stedets barn spurte om hva han hadde i sekken sin, svarte han alltid: «Det er banan med kork på det, unger.» 

Når far skulle på jobb og ikke sitte på kontoret og planlegge aktiviteter, lønninger og budsjetter, reiste han enten til høyre eller til venstre da han passerte gamle kirka. Derifra var det å kjøre sirka tjue kilometer i hver av retningene før privatskogene åpenbarte seg. Det var bare å følge en av de to elvene nordover. Noen ganger da far bare skulle ha seg en kosetur fikk Patrik ofte være med. De stoppet alltid ved en av sjøene for og fiske. Far brukte sluk og Patrik en dupp med hengende markkrok under. 

Far sto i jobb til han ble 72 år, riktignok med noe redusert intensitet og myndighet de siste årene. Mye av tiden ble da brukt på gransking av familiens slektshistorie som førte helt tilbake til vikingetiden. I sine yrkesaktive år jobbet han for tre av generasjonen i denne skogeierfamilien. Da han ga seg i 1997 hadde han jobbet i 45 år for familien. 

Da han etter 30 år i jobben ble tilbudt en gullklokke, valgte han i stedet et ti dagers opphold på Azorerne sammen med en annen bestyrer i samme bransje. Det ble mye havfiske og gode pjoltere, fortalte han seinere.

Denne solfylte dagen i august svingte den koksgrå bobla til venstre etter gamlekirka. Lillebror var ikke mere en fem år så han hadde blitt igjen hos prestefamilien som var en av naboene. De hadde også to sønner, den ene på lillebror sin alder og den andre et år yngre enn Patrik. Søster hadde nok mast seg til å få være sammen med venninnen Randi som også bodde i nærheten. 

Uadskillelige hele livet igjennom ble de to. 

Bobla fortsatte på grusveien nedover mot brua, men svingte av til høyre to hundre meter før brua. Så gikk ferden nordover langs elva på svingete veier. Etter en stund dukker den lille sjøen på venstre side opp, flere svinger og noen rettstrekninger. Så dukker den sørlige enden av den litt større sjøen opp og plutselig svinger far av til venstre, kjører noen meter og stopper opp. 

Mor går ut av bilen, løfter på noen steiner og finner nøkkelen som hun låser opp bommen med. Far kjører igjennom og i bakvinduet ser Patrik mor stenge bommen igjen og gjemme nøkkelen under steinene. Veien blir smalere mere svingete og gresstustene stikker opp blant steiner og stubber i midten av veien. Far balanserer bilen forbi de største tuene og steinene. Han er redd for at bunnpanna skal slå nedi steinene. De snirkler seg videre fremover på skogsbilveien og etter en stund stopper de opp langt oppe i lia. Der slutter veien. «Her må vi ut og gå,» sier far.

Det Patrik ikke vet er at far står for designet, byggingen og oppfølgingen av skogsbilveien og at den er gjort akkurat bra nok til at tømmerbiler kan frakte tømmeret ut fra skogen. Far har mange tanker i hodet på hvordan han kan frakte ut tømmeret. Patrik har tidligere sett far på kontoret studere flyfoto av skogene, men at det da var mulige tømmerveier han gransket skjønte han ingenting av.

«Er det langt igjen,» sier Patrik allerede før de har begynt å gå. «Vi får gå en liten halvtime,» sier mor så tar vi en pause. Patrik tusler etter far og mor på den nesten usynlige stien. Det er vel bare far som noen gang tidligere har gått her, tenker han. Det er kjedelig. Hvorfor kunne ikke han også få blitt hjemme. De stopper opp.

«Pause,» sier mor og pakker opp en kvikklunsj og bryter av en stripe og gir til Patrik.

«Er det langt igjen nå,» sier Patrik og ser på mor. Far sitter på en stubbe og ser ut over terrenget. «Her skjøt jeg elgoksen i fjor,» sier han, «den du liker så godt på brødskiva etter at vi har blandet grisespekk inn i kjøttdeigen, medisterkjøtt kaller vi det.» Patrik tenker på de flatklemte medisterkakene far steiker i meierismør, så store at de dekker hele brødskiva. 

«Vi får vel gå et stykke til,» sier han og slenger den grå ryggsekkemeisen på ryggen. Patrik ser ikke lengre noen sti. Her har ingen vært før. Hva om vi går oss bort. Det er vel bjørn og ulv her også. De fortsetter å gå, men litt etter litt endres terrenget. De kommer høyere, trærne blir færre og lavere, det blir mere oversiktlig og åpent. Patrik kan skimte en rødgul farge litt lengre fremme der terrenget åpner seg helt. 

«Her er moltemyra,» sier far. Det bugner av modne rødgule molter så langt øyet kan se. Patrik gisper, «hvor kommer alt dette fra,» sier han høyt mens han bøyer seg ned og plukker en munnfull og prøvesmaker.

Far tar opp de tre tiliters plastbøttene han har i ryggsekken og setter dem på bakken. 

«Da er det bare å begynne å plukke,» sier far. 

Straks er far og mor ute på myra med bøyde rygger. Patrik blir stående å se på dem, men etter hvert begynner også han å plukke bær i et lite rødt plastikkspann. Det går et par timer, den siste tilitersbøtta er nesten full. 

«Snart tretti kilo bær,» sier far og tømmer det mindre spannets innhold over i plastbøtta. 

Patrik holder på og plukker bær bortunder noen trær. Det er tørrere skogbunn der og lettere å gå. Plutselig tråkker han gjennom et slags hull i bakken. Vepsesvermen suser rund han, vepsestikkene setter fart på Patrik, han fyker rund på myra uten å bli kvitt dem. De stikker han på beina, magen, armene og overalt. Han løper gråtende til mor. Vepsesvermen har blitt mindre, men fortsatt følger noen etter. Da han kommer frem til mor er det ingen som følger han lengre. Men han har mange titalls stikk på kroppen. «Ser ikke bra ut,» sier mor. Hva mener hun med det tenker Patrik med gråtende øyne. Hva er det som ikke ser bra ut. 

«Vi smører på litt salve som demper svingen av stikkene,» sier hun. «Så reiser vi innom helsehuset på veien hjem igjen og sjekker for allergiske reaksjoner.» Heldigvis for Patrik er han ikke allergisk mot vepsestikk. 

Den dag i dag er 1966 fortsatt det største molteåret. Patriks familie mener mor hadde molter fra dette året i fryseren sin til langt ut på 80-tallet. Patrik husker noe langt mere smertefullt fra1966. 

Fakta:

Gjermund Eggen tar tre gullmedaljer på ski i VM, Oslo.

Bjørn Wirkola tar to gullmedaljer i hopp ski VM, Oslo.

Engeland vinner fotball VM på hjemmebane.


1974 PÅSKE

Den røde Honda-90 lettmotorsykkelen suste bortover den snødekte veien. Den hadde plastikkskjermer og var blitt importert fra Liberia. Familien til den tidligere eieren hadde bodd og jobbet i vestafrika tidlig på 70-tallet og motorsykkelen hadde blitt med på flyttelasset hjem til Norge. 

Patrik hadde kjøpt den for to tusen hardt opptjente kroner. Han måtte levere mange aviser tidlig på morgenen i lang tid for å finansiere den. 

Litt av en overgang for motorsykkelen, den var nok mere vant med 30 varmegrader enn 20 kuldegrader. Men den fungerte bra i kulda også. 

Bakhjulet sklei til stadighet ut på den snø og islagte veien når svingene ble litt for krappe. Begge beina ble brukt som støttehjul, eller meier for å rette opp igjen skrensene. Han hadde blitt god på dette nå. 

Kulda beit i kinnene, det hadde vært åtte kuldegrader da han forlot hjemstedet. I åtti-nitti kilometer i timen føltes dette som minst tjue kuldegrader. Patrik hadde et tykt skjerf surret rundt hodet under hjelmen. Det dekket munn og nese, men ikke nok til at kulda unnlot å bite. Polvottene utenpå ullfingervantene var perfekte, vindtette og varme, men kanskje litt glatte. 

Plastbrillene han brukte beskyttet øynene hans mot den sterke kalde vinden. Det var de samme brillene han brukte når han sto slalåm. Helvetes kaldt på beina også. Han følte ikke tærne innenfor de tykke lærstøvlene selv om han hadde på tykke ullsokker. I inngangen til en sving gikk det litt for fort. Bakhjulet sklei ut litt for mye, han fikk raskt føttene av fothvilerne, plantet dem i bakken på hver side av motorsykkelen, men det ble for seint. Han snurret rundt i veien en og to ganger og klarte på mirakuløs måte og holde motorsykkelen i loddrett posisjon før han deiset inn i den myke snøplogkanten mitt imellom to tynne bambusstikker, med refleks på toppen. Stikkene var ment som markører for brøytebilene. Det dampet fra motoren der hvor snøen smelte på den de varme overflatene.

Nå var jeg heldig, tenkte han. Om han hadde møtt noen biler på de siste seksti-sytti meterne hadde det gått galt.

Patrik får fart på sykkelen igjen og etter en stund suser han forbi oppkjøringen til tante, en av søstrene til far. Hun bor alene med fire barn oppe i skog- og fjellandskapet. Fjellet Ledsageren, med tre topper på 1054 meter over havet, ruver beskyttende over denne fjellgården langt unna naboer. 

Navnet Ledsageren kommer av at fjellet i gamle tider ble brukt som et slags kompass i og med at de tre toppene er på rekke i en syd-nord-retning. En slags retningsledsager. 

Han kommer til påskehytta oppe i fjellheimen tidlig på kvelden. I dag er det lørdag, mor og far kommer ikke før på onsdag, dagen før skjærtorsdag, foreldrene måtte jobbe. Far kunne ta seg fri, han styrte det meste selv, men mor jobbet på politistasjonen med førerkortutgivelser, så hun fikk ikke fri før til lunsj dagen før påskehøytiden startet.

Himmelen var begynte å skumre og mørket i ferd med å senke seg over den gamle forlatte fjellgården, som de bare kalte påskehytta. Han fant en spade inne på den skrøpelige låven og måkte seg plass inn på den falleferdige låvebrua. Den holdt nok i år også, far parkert bilen på låvebrua i fjorsommer. Motorsykkelen veide jo ingen ting. Han tenkte ikke på at tyngden av snøen kanskje veide mere enn en bil gjorde. Patrik gikk de femti meterne tilbake på veien der hvor hovedinngangen til fjellgården var. 

Stjernene dukket frem og månen gjorde sin ankomst over Gråhøgda. Månen ga et hvitt lysende gjenskinn nedover dalen, nesten så han kunne se tusser og troll dansende på den harde blanke skaren i måneskinnet. 

Patrik bakset seg vei i den dype snø. Noen steder hvor vinden hadde blåst var det dannet snøskavler like høye som ham. Noen minutter seinere blir han stående i inngangen på hovedbygningen og spekulerte på om han skulle måke gangveien nå eller vente til i morgen. 

Den store dobbeltdøra svingte innover, han stakk nøkkelen i låsen og dyttet på døra. Så gikk han inn i den mørke i gangen, noe snø raste ned og fulgte med inn. Patrik gikk videre mot det kombinerte oppholdsrommet som også ble benyttet til kjøkken og stue.

Der inne fant han frem fyrstikkesken og tente på de fleste av stearinlysene, strøm fantes ikke. Den store kasserollen sto oppå vedovnen, det lå ved i ovnen klar til å fyres opp. Det var noen regler far hadde. Alltid da de forlot stedet måtte det bli lagt til rette for neste gang noen ankom. Spesielt det med vedovnen og stearinlysene var viktig. Rent og ryddig måtte det være. Parafinlampene fylte og ved-benken ute i gangen måtte bugne av tørr ved. Spesielt viktig var dette til påsken, da ingen hadde vært der på svært lenge. 

Patrik stikker fyrstikken inn i ovnen, i papiret som ligger under neverflisene. Det tar straks fyr og flammen slikker oppover den knusktørre veden og biter seg fast. Han går ut igjen, til venstre for inngangspartiet fyller han snø oppi den store kasserollen. Setter kasserollen på ovnen, går bort til slagbenken som fungerer som sofa, setter seg på den og venter. Når den første snøen har smeltet etterfyller han med mere snø og om litt blir kasserollen full av varmt smeltevann. 

Noen meter til høyre for inngangspartiet er tisseplassen, han får måke veien dit i morgen tidlig. Patrik åpner den lille sekken han hadde hatt på ryggen under kjøreturen oppover igjennom dalen og tar ut en sixpack med pølser og to langpilser. Fyller litt vann over i en mindre kjele og putter pølsene oppi. Potetmospulveret heller han i en stor kopp, tømmer vann over og rører rundt til potetmosen blir passe tykk. Han nyter pølsene med potetmos og pils, kjenner etter hvert at varmen begynner og spre seg i rommet. 

Han titter ut av vinduet og ser at det lyser igjennom noen av vinduene på nabogården. Der bor forpakteren av nabogården som også har fått tillatelse til å ha slåttonn på fars jorder om sommeren. Patrik husker at han en sommer for mange år siden hadde vært med på å hesje høy opp på ståltråder som var bundet opp til rader av hesjestaur. Hesjeradene var opptil femtimeter lange, og der innimellom høy, ståltråd og hesjestaur hadde han funnet en blå femkroneseddel. Det var mye penger på slutten av 1960 tallet. 

I morgenkveld kommer to av kameratene på besøk, kjørende i en gammel Renault 16. De har fått lov til å ha noen dager her i påsken sammen med Patrik før mor og far ankommer. Kameratene har med mat og skiutstyr. Planen er å bestige det høyeste fjellet på Ringebufjellet til fots på skaren, med slalåmski på skuldrene. Radiomeldingene forteller om stålskare og strålende sol i høyfjellet denne påsken. Kaldt om natta og sol om dagen gir skare. 

Etter den andre langpilsen går Patrik opp en etasje hvor soverommet befinner seg. Han skuler i mørket inn dit hvor gjenskinnet fra stearinlyset ikke når frem, mot døra til det tilstøtende rommet. Der inne er det råtne gulv og skummelt å bevege seg. 

Hva annet som befinner seg der inne måtte gudene vite. Inn dit gikk de aldri. 

Patrik går inn på soverommet, tenner på den ene parafinlampa som står på et nattbord. Full vedkasse der også, han fyrer opp i vedovnen, ikke så mye, men slik at det blir en behagelig sovetemperatur. Deretter finner han senga si, rister litt på dyna for å prøve å få ut litt av fuktigheten som har trukket inn i fibrene. 

Overkøya var hans plass, broderen lå alltid under mens søster hadde egen seng. Dobbeltsenga til mor og far sto borte ved den ene langveggen mellom to vinduer. 

Patrik kler av seg, men beholder den lange hvite underbuksa og en t-skjorte på kroppen. Det er iskaldt på gulvet, han kryper opp i senga og legger et stort ullteppe imellom seg og dyna. Blåser ut flammen i parafinlampa. 

Etter et par timer har han fortsatt ikke sovnet, han ligger og tenker på det tilstøtende rommet. Synes også han hører noen stemmer langt borte i fra. Var det skritt ute i snøen han hørte, var det en dør som åpnet seg, knirket det fra usmurte dørhengsler. Det er bare innbilning, her var det jo bare ham. Der var det igjen, disse stemmene og knirkingen. Patrik trekker ullteppet og dyna godt rund seg. Dyna strekkes til opp over ørene, dekker nesten hodet og til slutt sovner han. 

Neste morgen våkner Patrik av at sollyset skinner inn igjennom det ene vinduet. Han kikker ut og ser øyeblikkelig spor i snøen, ikke de han selv hadde laget, men ett annet tråkk som går i retningen av Gamlestua. Det må ha vært flere mennesker som har gått der i natt eller tidlig på morgenen.

Gamlestua hadde på 1600-tallet stått langt nede på jordet nede mot elva, men på nyere tid ble den flyttet opp til gårdstunet og dannet nå et kvadrat sammen med Veltstua, stabburet og hovedbygningen (Påskehytta).

Plutselig åpnes ytterdøra til Gamlestua og der dukker en av de andre tantene til Patrik opp på trappa. 

Hun ser Patrik i vinduet og vinker opp til ham. 

Tante med mann og fire barn hadde kommet til ferieparadiset seint på lørdagskvelden etter at Patrik hadde lagt seg. Tante hadde hatt fribenyttelse av gamlestua helt siden far i 1952 hadde overtatt denne gamle fjellgården. Veltstua var det en annen av fars søstre som benyttet som feriehus. På oversiden av hovedveien og i et hjørne av jorde som far også eide hadde en tredje søster av far bygget seg en hytte. Der skulle det også komme folk i påsken hadde mor fortalt. 

Totalt hadde Patrik 16 søskenbarn 2 søsken og 2 kamerater å boltre seg med i denne påsken. 

Fakta: 

Ole Einar Bjørndalen og Petter Solberg blir født.

Europas største flyplass, de Gaulle-flyplassen i Paris åpnes.

